

REPUBLIKA SLOVENIJA

**MINISTRSTVO ZA OKOLJE IN PROSTOR**

INŠPEKTORAT RS ZA OKOLJE IN PROSTOR

Dunajska 58, 1000 Ljubljana

T: 01 420 44 88

F: 01 420 44 83

E: gp.irsop@gov.si

www.iop.gov.si

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI**

**ONESNAŽEVANJE OKOLJA VEČJEGA OBSEGA**

**Zavezanec:**

Mlekarna Celeia d.o.o.

**Naprava / lokacija:**

Arja vas 92, 3301 Petrovče

**Datum pregleda:**

16.6.2020

**Okoljevarstveno dovoljenje (OVD), številka:**

35407-57/2006-15, spremenjeno z odločbo št. 35406-48/2012-x z dne 22.11.2013

**Usklajenost z OVD**:

DA

NE - navedi

Zavezanec ima integralno okoljevarstveno dovoljenje, za obratovanje naprave za obdelavo in predelavo mleka z zmogljivostjo sprejetja do 450.000 l mleka na dan. V letu 2020 so bila v okviru rednega inšpekcijskega nadzora pregledana naslednja področja: emisije snovi v zrak in vode, ravnanje z odpadki, emisije hrupa v okolje, ozonu škodljive snovi in FTP, skladiščenje nevarnih snovi in raba vode. Ugotovljene so bile manjše nepravilnosti pri ravnanju z odpadki zaradi neoznačenosti naprave za skladiščenje odpadnih kablov in pri emisijah snovi v zrak, ko zavezanec ni razpolagal z obratovalnim monitoringom emisij snovi v zrak iz naprave za soproizvodnjo električne in toplotne energije. Večja nepravilnost je bila ugotovljena pri emisijah snovi v vode, saj je naprava zavezanca v letu 2019 povzročala čezmerno obremenjevanje okolja s parametrom težkohlapne lipofilne snovi. Izdana je bila ureditvena odločba.

**Zaključki / naslednje aktivnosti:**

Obe manjši nepravilnosti sta odpravljeni, odločba še ni izvršena, saj rok še ni potekel.

Naslednji redni inšpekcijski pregled bo opravljen po pretečenem roku, izredni po potrebi